recursal/SuperWikiNEXT-32B huggingface dataset:
**NGC 7334**, Yeni Baş Kataloqda qeydə alınmış təkrarlanmış NGC cismidir. Göy üzündə Durna bürcü istiqamətində yerləşir. **S0-a** tipli  qalaktikadır. İngilis astronomu Con Herşel tərəfindən 1834-cü ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 7334: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7310 |
NGC 7311 |
NGC 7312 |
NGC 7313 |
NGC 7314 |
NGC 7315 |
NGC 7316 |
NGC 7317 |
NGC 7318 |
NGC 7319 |
NGC 7320 |
NGC 7321 |
NGC 7322 |
NGC 7323 |
NGC 7324 |
NGC 7325 |
NGC 7326 |
NGC 7327 |
NGC 7328 |
NGC 7329 |
NGC 7330 |
NGC 7331 |
NGC 7332 |
NGC 7333 |
**NGC 7334** |
NGC 7335 |
NGC 7336 |
NGC 7337 |
NGC 7338 |
NGC 7339 |
NGC 7340 |
NGC 7341 |
NGC 7342 |
NGC 7343 |
NGC 7344 |
NGC 7345 |
NGC 7346 |
NGC 7347 |
NGC 7348 |
NGC 7349 |
NGC 7350 |
NGC 7351 |
NGC 7352 |
NGC 7353 |
NGC 7354 |
NGC 7355 |
NGC 7356 |
NGC 7357 |
NGC 7358 |
NGC 7359



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Kanadada yanğın
**Yanğın** — maddi nemətlərin məhv olması ilə nəticələnən, idarə oluna bilməyən, insan həyatı üçün təhlükəli yanma prosesidir. Yanğında baş verən əsas fiziki-kimyəvi hadisələr yanar maddələrlə hava oksigeni arasınmççvnmda gjkjjkç 
Şçkimyəvi reaksiya getməsi, çoxlu istilik ayrılması və yanma nəticəsində əmələ gələn qazların intensiv mübadiləsidir. Yanğın çox vaxt odla ehtiyatlı davranılmaması, yanğına qarşı tədbirlərə düzgün əməl edilməməsi, materialların öz-özünə alışıb yanması, statik elektrik boşalmaları və ildırım düşməsi nəticəsində baş verir, bəzən də cinayətkarlıqla qəsdən törədilir. Yanğın zamanı tüstü ilə havaya qalxan yanma məhsullarının çoxu (xüsusən polimer maddələr yandıqda) orqanizmə zəhərləyici təsir göstərir. Bəzi hallarda natamam yanma məhsulları (məs. karbon 2-oksid) oksigenlə partlayış cəhətdən təhlükəli qarışıq əmələ gətirir.

Yanğından mühafizə
------------------

Yanğından mühafizə insanların həyatının, dövlət və ictimai mülkiyyətin, vətəndaşların şəxsi mülkiyyətinin yanğından mühafizəsinə yönəldilmiş dövlət və ictimai tədbirlər sistemi; yanğınla mübarizəni həyata keçirən təşkilatdır. Yanğından mühafizənin əsas məqsədi yanğın profilaktikasıdır. Yanğının söndürülməsini yanğınsöndürən texnikasından istifadə edən Yanğından mühafizə dəstələri həyata keçirir. Azərbaycanın bütün şəhərlərində müasir yanğınsöndürmə texnikası ilə təchiz olunmuş peşəkar Yanğından mühafizə dəstələri xidmət göstərir.

Həmçinin bax
------------

* Fövqəladə hallar
* Günəşli neft yatağında yanğın (2015)
* Azərbaycan Respublikası Fövqəladə Hallar Nazirliyi

İstinadlar
----------

1. ↑  Qərib Məmmədov, Mahmud Xəlilov. Ensiklopedik ekoloji lüğət. Bakı-Elm-2008.

Xarici keçid
------------

* Yanğın təhlükəsizliyinin təmin edilməsi: Rəsmilərin və qeyri-rəsmilərin vəzifələri
* Normativ - hüquqi sənədlər
Bu adın digər istifadə formaları üçün bax: Sədabad.

**Sədabad sarayı** (*fars.* مجموعه سعدآباد‎ *Məcmū’ə-yi Sə’d-ābād*) – Qacar və Pəhləvi şahları tərəfindən tikilmiş 300 hektarlıq saray kompleksi. İranın Tehran ostanının paytaxtı Şemiran şəhərində yerləşir. Hazırda İran prezidentlərinin iqamətgahı bu saray kompleksinə bitişikdir.

Kompleksə sahəsi 300 hektardan çox olan təbii meşə, küçələr, kəhrizlər, qalereyalar və muzeylər daxildir

Tarixi
------

Kompleks ilk öncə Qacarlar tərəfindən XIX əsrdə tikilmiş və istifadə olunmuşdur. Daha sonra Rza şah Pəhləvi 1920-ci illərdə burada yaşamış, Məhəmməd Rza Pəhləvi 1970-ci illərdə buraya köçmüşdür. 1979-cu il inqilabından sonra saray kompleksi muzeyə çevrilmişdir.

Hazırkı istifadəsi
------------------

Hazırda kompleksin hissələri muzeydir və turistlər ətrafda dolaşa bilərlər. Saray kompleksi İran Mədəni İrs Təşkilatı tərəfindən idarə olunur. Ölkənin bir çox artifakt, yer və mədəni aspektlərinə nəzarət bu təşkilata məxsusdur.

Yerlər
------

### Kompleksə girişlər

* Nizami darvazası (Rza şah Pəhləvi bu darvazadan daxil olmuşdur)
* Zəfəraniyə darvazası (prezident girişi)
* Dərbənd küçəsi darvazası (Məhəmməd Rza Pəhləvi bu darvazadan daxil olmuşdur)
* Dərbənd meydanı darvazası
* Cəfərabad darvazası (1-ci)
* Cəfərabad darvazası (2-ci)
* Çay darvazası
* Ağ ev darvazası

### Əsas tikililər

Ağ evdə Fars mifologiyasının təsvirləri
Oxçu Araş heykəli
* *Əhməd Şah Qacar evi*
* *Yaşıl ev*
* Mellat muzeyi

*Ağ ev (Məhəmməd Rza Pəhləvi və Fərəh Pəhləvi burada yaşamışdırlar)*
* Təbiət Tarixi Muzeyi

*Xüsusi ev,* hazırda prezidentlik tərəfindən istifadə olunur.
* Təsviri İncəsənət Muzeyi

*Qara ev*
* Antropologiya muzeyi

*Şəms evi* (Şəms Pəhləvinin şərəfinə adlandırılıb)
* Şüşəçilik və Əl İşləri Muzeyi

*Əşrəf muzeyi (*Məhəmməd Rza Pəhləvinin şərəfinə adlandırılıb).
* İslah 36 binası (hökumət agentliyi)

*Qulam Rza evi* (Qulam Rza Pəhləvinin şərəfinə adlandırılıb).
* *Ana Kraliça evi*

Prezidentlik təşkilatı tərəfindən istifadə olunur.
* *Əhməd Rza evi*(Rza şah Pəhləvinin oğlu şərəfinə adlandırılıb.

Prezidentlik təşkilatı tərəfindən istifadə olunur
* Kompleks administrasiyası

*Əbdürrza evi* (Rza şah Pəhləvinin oğlu Əbdürrza Pəhləvinin şərəfinə adlandırılıb).
* Məşq mərkəzi

Qalereya
--------

* Şahın ayaqları heykəliŞahın ayaqları heykəli
* Yaşıl evYaşıl ev
* Ağ sarayAğ saray
* Şəms eviŞəms evi
* Bəhram eviBəhram evi
* Yaşıl evin güzgü zalıYaşıl evin güzgü zalı
* Kral maşınlarıKral maşınları
* Kral paltarları muzeyiKral paltarları muzeyi
* Rza şahın paltarlarıRza şahın paltarları
* GirişGiriş

Xarici keçidlər
---------------


Vikianbarda Sədabad sarayı ilə əlaqəli mediafayllar var.

* Rəsmi veb-saytı Arxivləşdirilib 2019-03-16 at the Wayback Machine
**Dildönməz** və ya **Diltərpənməz** — Azərbaycan aşıq şeirinin nisbətən az işlənən növlərindən biri. 

Dilin ağız boşluğunda dönməsinə səbəb olan «l» və «r» samitlərinin işlənmədiyi sözlərdən qurulan gəraylı, qoşma və təcnislərə verilən ad. Məsələ burasındadır ki, Azərbaycan türkcəsinə məxsus olan sözlərin böyük əksəriyyətinin tərkibində «l» və «r» samitləri iştirak edir. Bu səbəbdən də dildönməz üstündə olan şeir şəkillərini yaratmaq olduqca çətindir.

Dilin tərpənməsini tələb edən hərflərin mümkün qədər az işlənməsi prinsipi əsasında yaranır. Gəraylı kimi misraları səkkiz hecalı olur. Bütün şeir çox vaxt 3, ya 5 bənddə qoşulur.

Aşıq Ələsgərin "Bax,bax" dildönməzi:

Əxi, biya, biya, bequ,  

Bequ, biqof, ağa, bax,bax.  

Həyyü, həqqü hakim sənsən,  

Həyyə bax, bu bağa bax,bax.  

  

Gözüm sağı, sübh ayağı  

Geyək ağı, gəzək bağı.  

Hamı sevib bu sayağı,  

Qaymağa, həm yağa bax-bax.  

  

Əziz ayə, müəmmayə,  

Salsan sayə bu məvayə,  

Səbəb sənsən, bu qovğayə,  

Böyük Ağa, sağa bax,bax!

İstinadlar
----------

1. ↑  *Məhərrəm Qasımlı, Mahmud Allahmanlı.* "Aşıq şeirinin poetik biçimləri və çeşidləri" (az.). Elm və təhsil. 2018. 2021-10-16 tarixində arxivləşdirilib. İstifadə tarixi: 2020-04-13.
2. ↑  Azərbaycan ədəbiyyarı[*ölü keçid*]

|  |  |
| --- | --- |
|  | ***Ədəbiyyat** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Tenor altino, tenorino** — tenorun ultra yüksək çeşididir. Diapazonu: — mi2, f2-ə qədər. Səs zərifliyi və gurultulu üst notlar ilə fərqlənir. Kiçik oktavanın aşağı yarısının notları kar və ifadəsizdir. Altino adətən daha yüksək kontrtenorla qarışdırılır, baxmayaraq ki, onlar həm səs xarakterinə, həm də anatomiyaya görə fərqlənirlər. Birincisi kifayət qədər maskulin tembrə malikdir və yuxarı notlar alındıqda səs bağları tamamilə sıxılır, ikincisi isə androqin səsə malikdir və yuxarı notlar falsetlə götürülür. Tenorino nadir səsdir, ona görə də onun repertuarı nisbətən kiçikdir. Belə səsə malik müğənnilərə operadan daha çox xorlarda və ya kamera teatrlarında rast gəlinir.

Qalereya
--------

* Tenor-altino (Bülbül)Tenor-altino (Bülbül)

Tenor-altinonun klassik opera partiyaları
-----------------------------------------

* N. A. Rimski-Korsakovun "Qızıl xoruz" operasından ulduz seyrçisi
* D. D. Şostakoviçin "Burun" operasından məhəllə nəzarətçisi
* A. Salyerinin "Tarar" operasından Kalpiqi
* M. Ravelin "Uşaq və sehr" operasından balaca qoca (Arifmetika müəllimi)

Həmçinin bax
------------

* Rodriqo Del Pozo
* Klaus Florian Foqt

İstinadlar
----------

1. ↑  "Tenor altino" is completely unknown in Italy where the phrase "tenore contraltino" (plural: "tenori contraltini") has always been used.

Xarici keçidlər
---------------

* Кто такой ТЕНОР-АЛЬТИНО?
* Какие бывают ТЕНОРА?
* Ave Maria (Gela Guralia, tenor-altino)
* Bülbül Məmmədov Mən Aşıq
* Ölkəm — Bülbül
* Rəşid Behbudov "Я встретил девушку"
**Əşya hüququ** — Mülki hüququn bir sahəsidir və ümumiyyətlə Mülki Məcəllənin 4-cü kitabında tənzimlənir. İnsanların əşyalar üzərində mütləq hüquqlarını (əşya hüquqlarını) tənzimləyir. Əşya müstəqil obyekt kimi maddi varlıqdır.

Mülkiyyət hüququ mallar üzərində ən geniş və qeyri-məhdud real hüquqdur. Məhdud daşınmaz hüquqlar servitut hüququ, girov hüququ və daşınmaz əmlakdan yaranan hüquqlardır. Şəxsi servitutlar uzufrukt, tikinti hüququ və yaşayış hüququdur. Digər əmlak hüquqlar borclunun və ya üçüncü şəxslərin əmlakı üzərində girov hüququdur və daşınmaz/daşınar kimi ikiyə bölünür. İpoteka daşınmaz əmlakın girovuna daxildir.

Mallar üzərində hüquqlar sahiblik və torpaq reyestri anlayışları ilə izah olunur. Sahiblik, insanın əşyalar üzərində onun sahib olmaq iradəsinə əsaslanan əməliyyat hökmranlığıdır. Torpaq reyestri mallar (daşınmaz) üzərində daşınmaz hüquqların (qeydiyyat, annotasiya kimi qeydə alınmış) münasibətlərini göstərən rəsmi reyestrdir. Kadastr adlı ölçmə sistemi ilə daşınmaz əmlaklar bu reyestrdə qeyd olunur. Hər bir daşınmaz əmlakın (bağlamanın) reyestrdə bir səhifəsi var. Əməliyyatlar bu səhifədə işlənir və qeydiyyata alınır. Alqı-satqı, köçürmə və ipoteka əməliyyatlarını torpaq reyestri müdiri həyata keçirir və onları səhifədə nümayiş etdirir. Torpaq sahələri reyestrdə ya bağlama, ya da kondominium kimi qeyd olunur. Bir qayda olaraq, daşınan əşyalar üçün reyestr yoxdur. Lakin bəzi müstəsna hallarda reyestr qeydlərinin olduğunu söyləmək olar. Məsələn, gəmilər mülki qanun mənasında daşınardır və onlar üçün xüsusi reyestr aparılır.
**Paşayev Rizvan Teymur oğlu** — fizika-riyaziyyat elmləri doktoru, professor.

Həyatı
------

Rizvan Paşayev 25 dekabr 1949-cu ildə Qubadlı rayonunun Tatar kəndində anadan olmuşdur. Orta məktəbi Zəngilan rayonunda bitirmiş, 1968-1974-cü illərdə BDU-nun mexanika-riyaziyyat fakültəsində oxumuşdur. Təhsilini başa vurduqdan sonra Tətbiqi riyaziyyat və kibernetika fakültəsində işləməyə başlamışdır. Əvvəlcə hesablama maşınları laboratoriyasının müdiri, sonra isə müəllim, baş müəllim, dosent, professor vəzifələrində çalışmışdır.

1981-ci ildə namizədlik dissertasiyasını müdafiə edərək fizika-riyaziyyat elmləri namizədi adını almışdır. 1989-2000-ci illərdə Tətbiqi riyaziyyat və kibernetika fakültəsinin dekanı seçilmişdir.

1998-ci ildə Rusiyanın Novosibirsk Dövlət Universitetində doktorluq dissertasiyasını müdafiə edərək fizika-riyaziyyat elmləri doktoru alimlik dərəcəsi almışdır.

R.Paşayevin xidmətləri yüksək qiymətləndirilmişdir. O, dəfələrlə Təhsil Nazirliyinin və BDU-nun Fəxri Fərmanları ilə təltif olunmuş, 2000-ci ildə ölkə Prezidentinin fərmanı ilə "Tərəqqi" medalına layiq görülmüşdür.

2002-ci ildə yeni yaradılmış "İqtisadi informatika" kafedrasına müdir, 2005-ci ildə isə yenidən Tətbiqi riyaziyyat və kibernetika fakültəsinə dekan seçilmişdir.

80-dən çox elmi əsərin müəllifidir, bunlardan 6-sı dərs vəsaitidir. Onun rəhbərliyi ilə 5 nəfər fizika-riyaziyyat elmləri namizədi alimlik dərəcəsi adını almışdır.

Fizika-riyaziyyat elmləri doktoru, professor Rizvan Paşayev 58 yaşında vəfat etmişdir.

Mənbə
-----

* Fizika-riyaziyyat elmləri doktoru, professor Rizvan Paşayev 58 yaşında vəfat etmişdir
**Kruked-Aylend** (*ing.* Crooked Island) — Baham adalarında adalar qrupu. Aklins körfəzində yerləşir, cənub-şərqin Aklins adası yerləşir.

Tarixi
------

 Kruked-Aylend arxipelaqı və Aklins adası. Kruked-Aylendin ərazisi qırmızı rənglə işarələnmişdir.
Adalar 1780-ci illərin axırlarında mindən çox kölənin çalışdığı pambıq plantasiyaları quran loyalistlər tərəfindən məskunlaşdırılmışdır. Britaniya imperiyasında köləliyin ləğvindən sonra plantasiyalar əlverişsiz hala düşmüş, sualtı süngər hasilatının gəlir mənbəyi kimi əhəmiyyəti azalmışdır. Adanın sakinləri indiki dövrdə balıqçılıq və kiçik miqyaslı kənd təsərrüfatı ilə məşğuldur.

Baham adalarında ilk poçt şöbəsi Kruked-Aylenddə, Pitts-Taun şəhərində açılmışdır.

İnzibati bölgü
--------------

Kruked-Aylend Baham adalarının 32 rayonundan biridir. Ərazinin mahal mərkəzi Kolonel-Hill şəhəridir. Rayonun sahəsi 261 km2, əhalisi 330 nəfərdir.

İstinadlar
----------

1. ↑  CROOKED ISLAND POPULATION BY SETTLEMENT AND TOTAL NUMBER OF OCCUPIED DWELLINGS: 2010 CENSUS Arxivləşdirilib 2017-01-06 at the Wayback Machine - Bahamas Department of Statistics
**Mahamat ibn İdris Debi İtno** (*ərəb.* محمود بن إدريس ديبي إتنو‎; *fr.* Mahamat ibn Idriss Déby Itno; 1 yanvar 1984) — Çad Keçid Hərbi Şurasının sədri.

Hərbi fəaliyyəti
----------------

Mahamat Debi ilk olaraq Çadda hərbi məktəblərin birgə birliyinə yazıldı. Daha sonra Fransada Eks-an-Provans Hərbi Məktəbində təhsil aldı. Geri qayıtdıqdan sonra zabit məktəbi yarı rəhbərliyin ikinci səviyyəsinə yüksəldildi və daha sonra infantlar qrupu komandirinin müavini olaraq Dövlət Qurumlarının Təhlükəsizliyi xidmət şöbəsinə təyin edildi. İlk döyüş təcrübəsini 2006-cı ilin aprelində üsyançıların paytaxta hücum etməsi və daha sonra Çadın şərqindəki döyüşlərə qatılaraq qazandı. Ordusunun üsyançıları məğlub etdiyi Ən Dəm döyüşündə Çad qüvvələrinin komandanlığında iştirak edərkən qüvvələrə rəhbərlik etdi.

Qələbədən sonra DQT-in zirehli eskadrilyaları və mühafizəçilərinin komandanlığına təyinat aldı. 2013-cü ilin yanvarında general Umar Bikimo başçılığında Malidə Çad xüsusi qüvvələrinin komandanlığına təyin edildi. 22 fevralda ordusu ilə İfoğas döyüşündə iştirak etdi. Mühüm əhəmiyyətə sahib olduğu deyilən üsyançı bazanı ortadan qaldıraraq, üsyançılara ağır itkilər verdi, eyni zamanda xüsusi təyinatlı qüvvələrin komandiri Əbdül Əziz Həsən Adəm də daxil olmaqla iyirmi altı nəfəri itirdi. Mahamat ŞMÇM-in tam komandanlığını əlinə aldı və şimaldakı üsyançılara qarşı əməliyyatlara rəhbərlik edir.

Keçid Hərbi Şurasının sədri fəaliyyəti
--------------------------------------

Mahamatın atası İdris Debi 20 aprel 2021-ci ildə ÇDRC tərəfindən öldürüldükdəm sonra ordu hökumətin və Milli Məclisin ləğv edildiyini və Mahamatın rəhbərlik etdiyi Keçid Hərbi Şurasının 18 ay dövlətə rəhbərlik edəcəyini elan etdi. Yeni nizamnamə Çad Konstitusiyasını əvəz etdi və Mahamatı müvəqqəti Prezident və silahlı qüvvələrin başçısı etdi.

Çadda bəzi siyasi fiqurlar keçid hərbi hökumətinin qurulmasını "dövlət çevrilişi" adlandırdılar, çünki prezident boşluğunun doldurulmasına dair konstitusiya müddəalarına əməl edilmədi. Məhz konstitusiyaya görə, Milli Məclisin sədri Harun Kabadi Prezident İdris Debinin ölümündən sonra Prezident vəzifəsini icra etməli və erkən seçki 45 gündən az, 90 gündən çox olmamaq şərti ilə təyin edilməli idi. Çadın əsas siyasi müttəfiqlərindən biri olan Fransa üsyanın səbəb olduğu "müstəsna halları" əsas gətirərək inkişafı lazımlı şəkildə müdafiə etdi. ÇDRC üsyançıları yeni hökumətə açıq təhdid edərək, "Çad monarxiya deyil" şüarı ilə Ncamenaya çatana və Mahamat Debini hakimiyyətdən kənarlaşdırana qədər mübarizəyə davam edəcəyinə söz verdi.

Həmçinin bax
------------

İstinadlar
----------

1. ↑  .
2. ↑  .
3. ↑  "Arxivlənmiş surət". 2021-04-20 tarixində arxivləşdirilib. İstifadə tarixi: 2021-07-08.
4. ↑  "Arxivlənmiş surət". 2021-04-20 tarixində arxivləşdirilib. İstifadə tarixi: 2021-07-08.
5. ↑  "Arxivlənmiş surət". 2013-10-08 tarixində arxivləşdirilib. İstifadə tarixi: 2021-07-08.
6. ↑  "Arxivlənmiş surət". 2021-04-21 tarixində arxivləşdirilib. İstifadə tarixi: 2021-07-08.
7. ↑  "Arxivlənmiş surət". 2021-04-21 tarixində arxivləşdirilib. İstifadə tarixi: 2021-07-08.

Xarici keçidlər
---------------
**Alik Nəcəfov** (tam adı: *Alik Malik oğlu Nəcəfov*; 1 iyul 1957, Şamaxı) — AMEA Riyaziyyat və Mexanika İnstitutunun "Funksiyalar nəzəriyyəsi" şöbəsinin aparıcı elmi işçisi, Azərbaycan memarlıq və İnşaat Universitetinin "Ali riyaziyyat kafedrası"nın professoru, fizika-riyaziyyat elmləri doktoru.

Həyatı
------

Alik Malik oğlu Nəcəfov 1957-ci il iyul ayının 1-də Şamaxı şəhərində anadan olmuşdur. 1964-cü ildə C.Cəbrayılbəyli adına 5 №-li məktəbin birinci sinfinə daxil olmuşdur. 1969–1974-cü illərdə S.M. Qənizadə adına 1 №-li orta məktəbdə oxumuş və bitimişdir. 1979-cu ildə Kirov adına Azərbaycan Dövlət Universitetinin(indiki Bakı Dövlət Universiteti) Mexanika-riyaziyyat fakültəsini bitirmişdir. 1980–1983-cü illərdə Riyaziyyat İnstitutunun nəzdindəki Xüsusi Konstksiya Bürosunda riyaziyyatçı-proqramçı vəzifəsində, 1983-cü ildən indiyə qədər Azərbaycan Memarlıq və İnşaat Universitetinin "Ali riyaziyyat" kafedrasında baş lobarant vəzifəsindən professor vəzifəsinə kimi işləyir. 1996-cı ildə "Qarışıq törəmələri dominant olan funksiyların parametrli fəzası" mövzusunda namizədlik, 2008-ci ildə "Morri tipli fəzalardan olan funksiyaların diferensial və diferensial-fərq xassələrinin tədqiqi" mövzusunda doktorluq dissertasiyası müdafiə edib. 2002-ci ildə AzMİU-nun "Ali riyaziyyat" kafedrasının dosenti, 2014-cü ildə professor elmi adını almışdır. 2001-ci ildən indiyə kimi Azərbaycan Milli Elmlər Akademiyasının Riyaziyyat və Mexanika İnstitutunun aparıcı elmi işçisi vəzifəsində çalışır. 70-dən çox elmi əsərin, 1 dərs vəsaitinin və birneçə metodiki vəsaitlərin müəllifidir. "Proceedings of the Institute of Mathematics and Mechanics, NAS of Azerbaijan","Azerbaijan Journal of Mathematics", "Transactions of the Institute of Mathematics and Mechanics, NAS of Azerbaijan" jurnallarının redaksiya heyətinin üzvüdür.

Elmi maraq dairələri
--------------------

* Funksional fəzalarda daxilolma nəzəriyyəsi
* Xüsusi törəməli diferensial tənliklərin həllərinin varlığı, yeganəlik və hamarlılıq məsələsi
* Çoxdəyişənli funksiyaların yaxınlaşma nəzəriyyəsi
* Harmonik analiz
* Funksional analiz

Əsas elmi nəticələri
--------------------

• n-ölçülü oblastlarda təyin olunmuş funksiyalardan ibarət parametrli fəzalar qurulmuşdur.

• İnteqral göstərilişi üsulu ilə bu fəzalarda həm daxilolma, həm də interpolyasiya tipli teoremlər isbat olunmuşdur.

• Parametrli fəzalardan olan funksiyaların ümumiləşmiş qarışıq törmələrinin Hölder sinfinə daixl olması isbat olunmuşdur.

• Alınmış nəzəri nəticələr yüksək tərtibli(kəsr tərtibli) xüsusi törəməli diferensial tənliklərinin həllərinin varlığı, yeganəliyi və hamarlılıq məsələrinin öyrənilməsinə tədbiq olunmuşdur.

İstinadlar
----------
**Orobus hirsutus** L. = Lathyrus laxiflorus (Desf.) O. Kuntze Hündürlüyü (10) 15-30 (40) sm, gövdəsi nazik, tinli, düz və ya yuxarı qalxan, bəzən qismən çoxsaylı, yumşaq qısa tüklü, nazik, sürünən, şaxəli kökümsovu olan çoxillik ot bitkisidir. Yalançı zoğları iridir, saplaqdan uzundur, yumurtaşəıkilli və ya yumurtaşəkilli-neştərvaridir, sivriləşmişdir, üçkünc qulaqlıdır.

Yarpaq
------

Yarpaqlar bir cüt yarpaqcıqlardan ibarətdir; yarpaqcıqlar düzgün elliptik, qaidə və uc hissəsinə doğru daralmış, sivridir, adətən qısa
sivri uculudur, 5-7 ədəd qövsşəkilli damarı vardır, uzunluğu 20–40 mm, eni 7-15 (20) mmdir.

Çiçək
-----

Çiçək oxu 2-5 ədəd çiçəkli olub, yarpaqlara bərabər və ya ondan uzundur. Tac bənövşəyi-göyümtül rəngdədir, uzunluğu 15–20 mm-dir.

Meyvə
-----

Paxlalar xətlidir, uzunluğu 2,5-3 sm-dir, uzun tüklüdür.

Çiçəkləməsi
-----------

(Aprel) May-İyun

Meyvə verməsi
-------------

İyun-İyul

Azərbaycanda yayılması
----------------------

BQ (Quba), BQ şərq, BQ qərb, KQ mərkəzi, Lənk. dağ. Aşağı və orta dağ qurşağında. (1700 m d.s.y.)

Yaşayış mühiti
--------------

Meşələrdə və kolluqlarda rast gəlinir. Yamacları torpaq erroziyasından qoruyur.

İstinadlar
----------

1. 1 2 3 4 5 6 7 8  Eldar Şükürov. İsmayıllı rayonu meşə bitkilərinin bələdçi kitabı, Bakı 2016

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q12205676
* Wikispecies: Lathyrus laxiflorus
* EoL: 703973
* EPPO: LTHLX
* EUNIS: 172258
* GBIF: 5356581
* GRIN: 21582
* iNaturalist: 361269
* IRMNG: 11160736
* IUCN: 120074472
* NCBI: 313095
* Plant List: ild-33433
* POWO: urn:lsid:ipni.org:names:501804-1
* WFO: wfo-0000186926

 |
**Açeh** — İndoneziya əyalətidir, Sumatranın şimal ucunda yerləşir. Paytaxtı və ən böyük şəhəri Banda Açehdir. Hindistanın Andaman və Nikobar adalarına yaxındır və onlardan Andaman dənizi ilə ayrılır. Xüsusi bir muxtariyyət verilib, Açeh dini baxımdan mühafizəkar bir məkandır və şəriət qanunlarını rəsmi olaraq tətbiq edən yeganə İndoneziya əyalətidir. Bu bölgədə on yerli etnik qrup var, ən böyüyü Açeh xalqıdır və bölgə əhalisinin təxminən 80% -dən 90% -ə qədərini təşkil edir.

Açeh
Açeh İndoneziyada İslamın yayılmasının başlandığı yerdir və İslamın Cənub-Şərqi Asiyada yayılmasının əsas amilidir. İslam Açehə (Fansur və Lamuri Krallığı) eramızın 1250-ci ilində çatdı. XVII əsrin əvvəllərində Açeh Sultanlığı Malakka boğazı bölgəsində ən varlı, güclü və inkişaf etmiş bir dövlət idi. Açeh keçmiş Hollandiya kolonistləri və daha sonra İndoneziya hökuməti də daxil olmaqla, xarici müstəqillik və nəzarətə qarşı müqavimət tarixinə malikdir. Açeh bəzi qiymətləndirmələrə görə qaz ehtiyatlarının dünyanın ən böyük ehtiyatlarından biri olduğunu söyləyən neft və təbii qazın əhəmiyyətli təbii ehtiyatlarına malikdir. Açeh əyalətin qərb sahillərinin çoxunu viran edən 2004-cü ildə Hind okeanında baş verən zəlzələ və sunaminin ən yaxın ərazisi idi. Təxminən 170.000 indoneziyalı öldü və ya itkin düşdü. Fəlakət İndoneziya hökuməti ilə *Azad Açeh Hərəkatı (GAM)* arasındakı sülh razılaşmasının çökməsinə kömək etdi.

İstinadlar
----------

1. ↑  Indonesian Minister of Home Affairs Decree 100.1.1-6117 Of 2022. S. 31.
2. ↑  Aceh Provincial Government Administrative Region Code and Data 2015.
3. ↑  *Badan Pusat Statistik / BPS-Statistics Indonesia* Statistik Indonesia / 2017 Statistical Yearbook of Indonesia 2017 (ind.).
4. ↑  Statistics Indonesia.
5. ↑  *How An Escape Artist Became Aceh's Governor* Arxivləşdirilib 2008-08-03 at the Wayback Machine, Time Magazine, 15 February 2007
6. ↑  United Nations. *Economic and social survey of Asia and the Pacific 2005*. 2005, page 172

Xarici linklər
--------------

* VikiSəyahətdə **Aceh** haqqında səyahət məlumatları var.
* acehprov.go.id — Açeh rəsmi saytı  (indon.)
* Local App Portal  (indon.)
**NGC 7394**, Yeni Baş Kataloqda qeydə alınmış ulduzdur. Göy üzündə Kərtənkələ bürcü istiqamətində yerləşir. **\*Grp** tipli  qalaktikadır. İngilis astronomu Con Herşel tərəfindən 1829-cu ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. "SEDS". NGC üçün baxılmış NGC verilənlər (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 7394: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7370 |
NGC 7371 |
NGC 7372 |
NGC 7373 |
NGC 7374 |
NGC 7375 |
NGC 7376 |
NGC 7377 |
NGC 7378 |
NGC 7379 |
NGC 7380 |
NGC 7381 |
NGC 7382 |
NGC 7383 |
NGC 7384 |
NGC 7385 |
NGC 7386 |
NGC 7387 |
NGC 7388 |
NGC 7389 |
NGC 7390 |
NGC 7391 |
NGC 7392 |
NGC 7393 |
**NGC 7394** |
NGC 7395 |
NGC 7396 |
NGC 7397 |
NGC 7398 |
NGC 7399 |
NGC 7400 |
NGC 7401 |
NGC 7402 |
NGC 7403 |
NGC 7404 |
NGC 7405 |
NGC 7406 |
NGC 7407 |
NGC 7408 |
NGC 7409 |
NGC 7410 |
NGC 7411 |
NGC 7412 |
NGC 7413 |
NGC 7414 |
NGC 7415 |
NGC 7416 |
NGC 7417 |
NGC 7418 |
NGC 7419



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Nasir əl-Məhəmməd əl-Əhməd əs-Sabah** (22 dekabr 1940)—Küveytin baş naziri.

Həyatı
------

Nasir əl-Məhəmməd əl-Əhməd əs-Sabah 22 dekabr 1940-cı il Küveytdə anadan olmuşdur. İbtidai və orta təhsilini Birləşmiş Krallığın Ali Təhsil Sertifikatına malik Küveyt Məktəbində almışdır. 1964 – Cenevrə Universitetində Siyasi və İqtisadi Elmlər üzrə bakalavr dərəcəsi almışdır. Fransız, ingilis və fars dillərində səlis danışır. 1964 – Xarici İşlər Nazirliyinin III katibi olmuşdur. Oktyabr 1964 – Küveytin BMT-dəki (Nyu-York) Daimi Nümayəndəliyinə təyin edilmişdir.

İyun 1965 – Yenidən Xarici İşlər Nazirliyinə təyin edilmişdir. 1965 – Xarici İşlər Nazirliyində Fövqəladə və Səlahiyyətli Nazir təyin edilmişdir. 1966 – BMT-nin Cenevrədəki ofisində Küveyt nümayəndəsi kimi fəaliyyətə başlamış, 1966-cı ildə burada Küveyt Daimi Nümayəndəliyinin ilk inauqurasiyasını etmiş və
həmin ildə Küveytin İsveçrə Konfederasiyasındakı ilk Səfiri təyin olunmuşdur. oktyabr 1968 – Küveytin İran İslam Respublikasındakı (non-resident ambassador) Fövqəladə və Səlahiyyətli Səfiri təyin edilmişdir.

1975-197 – İranda Diplomatik Korpusun duayeni olmuşdur. (həmin illər ərzində dünyada ən gənc duayen idi)
may 1979 – Xarici İşlər Nazirliyində işləmək üçün geri çağrılmışdır. 1979-1985-ci illər – İnformasiya Nazirliyinin Katibi vəzifəsində çalışmışdı.

* 1985-1988-ci illər – İnformasiya Naziri
* 1988-1990-cu illər – Sosial İşlər və Əmək Naziri
* 1990-1991-ci illər – Xarici İşlər üzrə Dövlət Naziri
* 2005- ci ildə – Baş nazir təyin olunmazdan əvvəl Əmir fərmanı ilə Əmir Divanı İşləri üzrə Nazir vəzifəsinə təyin edilmişdir.

Nasir əl-Məhəmməd əl-Əhməd əs-Sabah 28 may 2008-ci ildə – Baş Nazir təyin edilmişdir.

İstinadlar
----------

Həmçinin bax
------------

Xarici keçidlər
---------------
Elmi adı — *Stenotaenia* *macrocarpa* Freyn et Sinth. ex Freyn (*Stenotaenia daralaghezica* (Takht.) Schischk.) 

Fəsilə: Kərəvüzkimilər — Apiaceae Lindl. 

IUCN Qırmızı Siyahısına görə növün kateqoriyası və statusu "Nəsli kəsilməyə həssas olanlar" kateqoriyasına aiddir –VU D2. Azərbaycanın nadir növüdür.

Qısa morfoloji təsviri
----------------------

Çoxillik hündürlüyü 1 m-ə çatan, qalın silindirşəkilli, sıx və qısa tükcüklü bitkidir. Gövdənin aşağı hissəsindəki yarpaqlarının qınları tam, gövdəni bürüyən və genişdir, bölünmüş lələklidir, seqmentləri 3–5 cüt oturaq yumurtavari, dişcikli, 2–3 pərdəli, yuxarıdan qırışıq, sərt tükcüklüdür. Çətirlərində 7–13 ədəd, uzunluğu 25 sm-ə qədər (meyvənin içərisi daxil olmaqla) müxtəlif şüaları vardır. Ləçəkləri al qırmızıdır, bayırdan tükcüklüdür. Meyvələrinin uzunluğu 12–20 mm-dir, yumşaqdır, əsasən ensizdir.

Bioloji, ekoloji və fitosenoloji xüsusiyyətləri
-----------------------------------------------

Çiçəkləmə iyun-iyul, meyvəvermə iyul-avqust aylarına təsadüf edir. Mezokserofitdir. Orta dağ qurşaqlarında, kolluqlar arasında və çəmənliklərdə rast gəlinir. Efiryağlı bitkidir.

Yayılması
---------

Naxçıvanın dağlıq hissəsidir (Dərələyəz, Aracıq, Xəzindərə və Küküdağ əraziləridir.

Sayı və tendensiyası
--------------------

Populyasiyanın ehtiyatı azdır. Antropogen və iqlim təsirləri növün yox olmaq təhlükəsini yarada bilər.

Məhdudlaşdırıcı amillər
-----------------------

Ekoloji və antropogen amillərin məhdudlaşdırıcı təsiridir.

Mühafizə tədbirləri
-------------------

Təhlükə altında olduğundan qorunması vacibdir. Məhdud sahələrdə yayılmış, mənfi təsirlərə məruz qalan növ kimi akademik H. Əliyev adına Zəngəzur Milli Parkı ərazisində yayıldığı sahələr xüsusi nəzarət altına aınmalı və təbii populyasiyaları mühafizə olunmalıdır. Yayıldığı mühitə uyğun geniş ərazilərdə reintroduksiya edilməlidir.

İstinadlar
----------

1. ↑  Azərbaycan Respublikasının Qırmızı Kitabı. Nadir və nəsli kəsilməkdə olan bitki və göbələk növləri, II nəşr, Bakı-2013
2. ↑  "Arxivlənmiş surət". 2020-11-25 tarixində orijinalından arxivləşdirilib. İstifadə tarixi: 2017-06-08.
3. 1 2 3   İbadullayeva S. C. 2004
4. ↑  Ибадуллаева С.Д.и др. 2009
5. ↑  Флора Азербайджана, 1955
6. ↑  Azərbaycan SSR-in Qırmızı kitabı, 1989
7. ↑  Naxçıvan Mr-in Qırmızı Kitabı, 2010
8. ↑  İbadullayeva S. C. və b. 2001
**Bioimpedans** — orqanizmi tədqiq edərkən daha dəqiq informasiya almaq üçün düzgün metodlardan istifadə etmək lazımdır ki, tədqiqat prosesində orqanizmin strukturu pozulmasın. Yəni tədqiqat zamanı istifadə edilən metod və ya üsul orqanizmin daxilində gedən fiziki-biofiziki, fiziki-kimyəvi proseslərdə heç bir dəyişikliyə səbəb olmasın. Məhz bu prinsipi ödəyən və tibbi-bioloji tədqiqatlarda geniş istifadə (tətbiq) sferasına sahib elektrik keçiriciliyinin (müqavimətin) ölçülmə metodudur. Bu metodun üstün cəhəti ondan ibarətdir ki, istifadə olunan zondlayıcı cərəyan bioobyekt daxilinndə baş verən fiziki-biofiziki proseslərdə heç bir dəyişiklik yaratmır və eyni zamanda tədqiqat obyektinin zədələnməsinə səbəb olmur.
Qeyd edildiyi kimi geniş tətbiq sferasına sahib müqavimətin ölçülməsi metodu vasitəsilə Ban-lərin lokallaşdırlması məsələsidə həll olunur.

Tibbidə bioimpedans
-------------------

Elektrik keçiriciliyinin ölçülməsi tibbi-bioloji tədqiqatlarda aşağıdakı məqsədlər üçün istifadə edilir.

* Canlı orqanizmin fizioloji xüsusiyyətlərinin öyrənilməsində
* Fizioloji vəziyyətlə bağlı olan dəyişikliklərin öyrənilməsində
* Bioloji toxumanın strukturunun öyrənilməsində. Elektrik keçiriciliyinin ölçülməsi vasitəsilə əldə edilən məlumatlar nəticəsində biotoxumanın strukturunun öyrənilmməsi və orada baş verən patoloji dəyişikliklərin aşkarlanması mümkündür.

Adətən elektrometrik tibbi-bioloji tədqiqatlarda bioloji toxumaların tədqiqi zamanı elektrik keçiriciliyi anlayışından deyil, toxumaların elektrik müqaviməti anlayışından istifadə edilir. Bioloji toxumaların elektrik müqaviməti elektrik keçiriciliyinə əks olan kəmiyyətdir.

R=1/g

burada 
R –toxumaların elektrik müqaviməti,
g- toxumaların elektrik keçiriciliyi.
Elektrik müqaviməti ilk öncə keçiricinin (bioloji toxumanın) həndəsi ölçüləri (forması) ilə müəyyən edilir və aşağıdakı formula vasitəsilə ifadə edilir.

R=ρ l/s

burda 
R – bioloji toxumaların elektrik müqaviməti (Om),
l–bioloji toxumanın uzunluğu (m),
S– bioloji toxumanın en kəsiyinin sahəsi (m²),
ρ– bioloji toxumanın xüsusi müqaviməti (Om m).
Qeyd edilən parametrlər biotoxumaların elektrik müqavimətinin dəyişməsini ifadə edir. Bundan başqa toxumaların elektrik müqavimətinə təsir edən digər faktorlar da: mühit, canlıların psixoloji vəziyyəti, günün müddətləri mövcuddur.

İstinadlar
----------

1. ↑  В.П. Куценко, Ю.А. Скрипник , Н.Ф. Трегубов , К.Л. Шевченко "Новый подход к электропунктурной диагностике" г. 2010, с.119–123
**Biyektiv sübut** — iki sonlu *A* və *B* çoxluğu arasında *f* : *A* → *B* bijektiv funksiyasının və ya iki kombinator sinfi arasında ölçüsü qoruyan bijective funksiyasının tapıldığı sübut üsuludur və bununla da eyni sayda elementi sübut edir, |*A*| = |*B*|. Texnikanın faydalı olduğu yer A-nın ölçüsünü bilmək istədiyimiz, lakin çoxluğun elementlərini saymaq üçün birbaşa yol tapa bilmədiyimiz zamandır. Bu halda, B çoxluğunun elementlərinin sayını hesablamaq daha asan olarsa, A və bəzi B çoxluğu arasında bijection qurmaq problemi həll edir. Bu texnikanın digər faydalı xüsusiyyəti ondan ibarətdir ki, bijeksiyanın təbiəti çox vaxt iki dəstdən hər biri haqqında güclü məlumat verir.

Əsas nümunələr
--------------

### Binom əmsallarının simmetriyasının sübutu

Binom əmsallarının simmetriyası bildirir ki

{\displaystyle {n \choose k}={n \choose n-k}.}
Bu o deməkdir ki, *n* elementdən ibarət çoxluqda *n* − *k* elementin birləşmələri qədər *k* elementin kombinasiyası var.

Biyektiv sübut
Nəzərə alın ki, bərabərliyini sübut etdiyimiz iki kəmiyyət istənilən n elementli S çoxluğunun müvafiq olaraq *k* və *n* − *k* ölçülü alt çoxluqlarının sayını hesablayır. S alt çoxluqlarının iki ailəsi *F**k* və *F**n* − *k* arasında sadə biyeksiya mövcuddur. - hər bir k elementli alt çoxluğu S çoxluğunun tam olaraq qalan n − k elementlərini ehtiva edən tamamlayıcısı ilə əlaqələndirir. Fk və Fn − k elementlərinin sayı eyni olduğundan, müvafiq binom əmsalları bərabər olmalıdır.

İstinadlar
----------
**İnternet polisi** — bir sıra ölkələrdə internetə nəzarəti həyata keçirən polis və dövlət qurumları, idarələr və digər təşkilatlar üçün ümumi termin. İnternet polisinin əsas məqsədləri dövlətdən asılı olaraq kibercinayətkarlıqla, həmçinin senzura və təbliğatla mübarizədir.

Ölkələr üzrə
------------

### Estoniya

2006-cı ildə yaradılmış Estoniyanın Kompüter Təcili Yardım Qrupu (CERT Estonia), .ee domeninə sahib kompüter şəbəkələrində təhlükəsizlik insidentlərinin idarə edilməsinə cavabdeh olan təşkilatdır. Onun vəzifəsi Estoniyada internet istifadəçilərinə təhlükəsizlik insidentlərindən mümkün zərəri azaltmaq və təhlükəsizlik təhdidlərinə cavab verməkdə onlara kömək etmək üçün qabaqlayıcı tədbirlərin həyata keçirilməsində kömək etməkdir. "CERT Estonia" Estoniya şəbəkələrində baş verən, orada başlanan və ya Estoniyada və ya xaricdə vətəndaşlar və ya qurumlar tərəfindən xəbərdar edilmiş təhlükəsizlik insidentləri ilə məşğul olur.

Yaponiya
--------

2022-ci ilin martında Yaponiya ciddi kibercinayətkarlıq halları ilə mübarizə aparmaq üçün Milli Polis Agentliyində internet polis bürosunun və xüsusi istintaq qrupunun yaradılması haqqında qanun qəbul etmişdir.

Niderland
---------

Niderland polisinin kibercinayətkarlıqla mübarizə aparmaq üçün İnternet Briqadası qurduğu iddia edilmişdir. Kəşfiyyat məlumatlarının toplanması üçün internet xəbər qruplarına və müzakirə forumlarına sızmağa, psevdoalış etməyə və xidmətlər göstərməyə icazə veriləcək.

Həmçinin bax
------------

* İnternet provayderi

İstinadlar
----------

1. ↑  Jennifer Coleman, "Internet Police Patrol Cyberspace for Child-Sex Stalkers", Associated Press Online, March 14, 2000.
2. ↑  "Estonian Informatics Centre - About CERT Estonia". Ria.ee. 2012-03-09 tarixində orijinalından arxivləşdirilib. İstifadə tarixi: 2013-06-24.
3. ↑  "Law enacted to create cybercrime bureau at Japan police agency". Mar 30, 2022. December 21, 2022 tarixində arxivləşdirilib. İstifadə tarixi: November 1, 2023.
4. ↑  "「サイバー警察局」が発足、警察庁 高まる脅威に対応" (yapon). Apr 1, 2022. June 18, 2023 tarixində arxivləşdirilib. İstifadə tarixi: November 1, 2023.
5. ↑  *Jelle van Buuren.* "Dutch Police expected to check 300.000 Internet-users in 2004". heise.de. 26 August 2001. 5 November 2010 tarixində arxivləşdirilib. İstifadə tarixi: 1 November 2023.

Xarici keçidlər
---------------

* Cybercrime.gov US Department of Justice CCIPS
* Cybercellmumbai.com Indian Cyber Crime Investigation Cell
* US CERT United States Computer Emergency Readiness Team (US-CERT)
* US Secret Service Computer Fraud
* On Guard OnGuardOnline.gov provides practical tips from the federal government and the technology industry to help you be on guard against Internet fraud, secure your computer, and protect your personal information.
* RCMP Computer Crime Prevention Royal Canadian Mounted Police
* CERT Estonia The Computer Emergency Response Team of Estonia
* Tallahassee Internet Police
**Vrelo** (mak. Врело) — Skopye yaxınlığında iki mağara sistemi. Mağaranın bir hissəsi su altında yerləşir. Dərinliyi 230 metr olan bu mağara Balkanlarda ən dərin sualtı mağara, Avropada isə ikinci dərin mağara hesab olunur. Mağaranın dərinliyi tam tədqiq olunmayıb. Vrelo Avropada və dünyada ən dərin sualtı mağaralardan biri hesab olunur.

Ümumi məlumat
-------------

Sualtı Vrelo mağarası Matka kanyonunda, Treska çayının sağ sahilində yerləşir. Mağara - iki fərqli mağaralar sistemindən ibarətdir. Yuxarıda yerləşən mağara Vrelo, sualtında qalan mağara isə Podvrelo adlanır. İkinci mağarada göl yerləşir. Mağara daxilində çoxlu stalaktit və stalaqmitlər mövcuddur. Bunlardan daha çox diqqət çəkəni "əkiz sütunlar"dır. Onların uzunluğu 6 metrə çatır və kristallik rəngə malikdir.

Mağaranın dərinliyində iki göl var, kiçik və böyük göl. Kiçik göl səkkiz rəqəm formasındadır. Onun ən enli yeri 8 metr, dərinliyi isə 15 metrdir. Böyük gölün uzunluğu 35 metr, eni 15 metr və dərinliyi 18-18 metrdir. Gölün dibində olan stalaktitlər onu deməyə əsas verir ki, mağarada əvvələr su olmamış. Mağarada su 1936-cı ildə Matka su anbarının tikintisindən sonra meydana gəlmiş.

Mağara daxilində «konsert zalı» və «yazılı daşlar» adlı ərazilər var. Daş üzərində ki, işarələr sistemi ola bilsin ki, yazı formasıdır. Bu işarələrin araşdırılmasına böyük ehtiyac var...

Mağaraya turistlərin səfəri xüsusi qayıqlarla həyata keçirilir. Səyahət 20 dəqiqə çəkir. Qayıqlar xüsusi platformada dayanır və sonra pilləkənlərlə mağaranın girişinə qalxırlar. Mağaranın girişində «konsert zalı», solda isə «yazılı daşlar» zalı yerləşir.

Şəkillər
--------

* Mağaranın girişiMağaranın girişi
* GölGöl
* GirişGiriş
* Suya çıxışSuya çıxış
* PilləkənlərPilləkənlər
* StalaqmitlərStalaqmitlər
* TavanTavan
* GölGöl

İstinadlar
----------

1. ↑  "Подводная пещера станет новым туристическим брендом Македонии". www.worlds.ru. 2019-04-20 tarixində orijinalından arxivləşdirilib. İstifadə tarixi: 2018-05-13.
2. ↑  "Полски пещерен водолаз откри в Македония най-дълбоката подводна пещера". National Geographic България (bolqar). 2019-04-20 tarixində arxivləşdirilib. İstifadə tarixi: 2018-05-13.
3. ↑  "Gems, Hidden in Plain Sight in Macedonia". The New York Times (ingilis). 2016-11-15. 0362-4331. 2018-04-19 tarixində arxivləşdirilib. İstifadə tarixi: 2018-05-13.
4. ↑  «Пештерата Врело во Кањонот Матка», Економија и бизнис, година 16, број 178, април 2013, стр. 86-87. (мак.)
Polad lövhənin lazerlə kəsilməsi.
**Lazerlə kəsmə** materialların kəsilməklə doğranması və forma verilməsi üçün tətbiq olunan lazerlə emal üsuludur. Adətən kompyüterdən idarə olunan, fokuşlaşdırılmış lazer şüası yüksək enerji konsentrasiyası yaradaraq istənilən materialı, onların istilik-fiziki xassələrindən asılı olmayaraq emalına imkan verir. Kəsmə zamanı material kəsmə şüasının təsirindən əriyir, buxarlanır və ya qaz şırnağı ilə üfürülür. Bu zaman ensiz, minimal termiki təsirə məruz qalan kəsmə yarığı əldə edilir. Lazerlə kəsmə emal olunan səthə mexaniki təsirə malik olmadığından səthdə həm emal zamanı, həm də ondan sonra minimal deformasiyalar əmələ gəlir.

Üsulun mahiyəti
---------------

8-kW-Lazerlə kəsilmiş 50 mm qalınlığında olan paslanmayan polad lövhə
Prosesdə həm impilsiv, həm də fasiləsiz olaraq şüalanmadan istifadə olunur. İmpulsiv rejimdə kəsmə ardıcıl açılmış deşiklərin hesabına aparılır. Qat şəklində hazırlanan inteqral sxemlərinin parametrlərinin dəqiq tənzimlənməsi üçün onların istehsalında geniş tətbiq olunur. Bunun üçün aluminium-ittrium əsaslı başlığa malik, məhsuldarlığı modulyasiya olunan impulsiv lazerlərdən istifadə olunur. Proses aşağıdakı rejimlərdə aparılır: impulsun davamiyyəti 0,01÷100 mksan, şüalanma axınının sıxlığı 100 MVt/sm2, impulsun təkrar olunma tezliyi saniyədə 100÷5000 impulsdur. Avtomatik rejimdə işləyən lazer qurğusunda saatda 5 min əməliyyat aparmaq mümkündür.

Fasiləsiz şəraitdə CO2 ilə işləyən lazerin gücü bir neçə yüz Vt ilə bir neçə kVt arasında yerləşir. Onlar qazla birlikdə tətbiq olunaraq materialların kəsilməsində istifadə olunur. Qaz, emal olunan materialın xassələrindən asılı olaraq seçilir. Ağac, plastmas, kağız, karton və tekstil materialların kəsilməsi zamanı emal zonasına hava və ya inertli qaz vurulur. Onlar kəsmə zonasının kənarlarını soyudur, materialın yanmasının qarşısını alır və bununla kəsilən zolağın eninin genişlənməsinə imkan vermir. Şüşə, keramika, və bir çox metalların emalında qaz yaranan ərimiş materialı üfürərək uzaqlaşdırır. Bu, həm də səthin təmiz və dəqiq alınasını təmin edir. Dəmir, az legirli metalların və titanın emalında kəsmə zonasına oksigen verilir. Kəsmə zonasında yaranan ekzotermik reaksiyası sayəsində metalın oksidləşməsi əlavə istiliyə səbəb olur ki, bu da prosesin sürətlənməsinə gətirib çıxarır. Qazla lazer kəsmə üsulu üçün səciyyəvi kəsmə rejimləri: şüalanma gücü 300÷1000 Vt, şüalanma axının sıxlığı 100 kVt/cm2, kəsmə eni 0,3÷1 mm, kəsilən qatın qalınlığı 10 mm-ə qədər, materialın qalınlığı və xassələrindən asılı olaraq kəsmə sürəti 0,5÷10 m/dəq arasında yerləşə bilir, nazik materiallar isə 50 m/dəq sürətlə kəsilə bilir. Qaz-lazerlə emalın üstün cəhətləri ondan ibarətdir ki, proses asanlıqla avtomatlaşdırıla bilir, kəsmə eni kiçikdir və termiki emal təsirinin dərinliyinin kiçik olması şüşə, şüşə-plastik və sintetik materialların zərərli tullantısız kəsilməsinə şərait yaradır.

Istinad
-------

* Rezo Əliyev. Maşınqayırma leksikonu. I hissə, Bakı: Appostrof nəşriyyatı, 2012, 430 s.
**Askaniya-Nova** — Cənubi Ukraynanın Xerson vilayətində Çaplı (indi Çaplinsk) rayonunda qəsəbə, ovalıqlar, çöllər Böyük Çaplı adlanırdı. XVIII əsrin 70-ci illərində Rusiyanın idarəsinə keçdikdən sonra da hələ öz əski türk adıyla yaşamaqda idi. Istilanın ilk illərində bu ərazidə Böyük Çaplı rus hərbi keşikçi postu qurulmuşdu. 1828-ci ildə isə bu münbit torpaqlarda Hersoq Anhaldt Hettenskinin alman koloniyasının əsası qoyuldu. Alman Qraflıqları ilə qohumluq əlaqəsi saxlayan çar ailəsi Romanovların dəvət etdikləri və böyük səxavətlə verimli torpaqları bağışladıqları kolonistlər bu yeni əldə etdikləri mülklərə öz əski dədə-baba yerlərinin adlarını qoyurdular. Elə bu yerlərin yeni sahibi də öz ata-baba yurdu Askaniya Hersoqluğunun xatirəsinə 1832-ci ildə böyük Çaplını Askaniya Nova adlandırdı. 
İndiki Askaniya Nova Dövlət Qoruğu əvvəl Böyük Çaplı bazılarının (təpələrinin) ətəklərində yerləşdiyindən əvvəllər Çaplı adlansa da, sonralar Askaniya Nova kimi rəsmiləşir.Bu çöllərdə eyniadlı Askaniya Nova adlı qoyun cinsi yetişdirilir.

Rusların gəlişinə qədər bu yerlərin sakinləri tatarlar (noqay türkləri) idilər. Bu torpaqlar məhz istila olunduqdan sonra ruslar, ukraynalılar burada Qara dəniz boyunca yerləşdirilmişdir. Odur ki, Çaplı adını türk toponimiyasında axtarmaq lazımdır. Həqiqətən də Böyük Çaplının ətrafında Yulkan Çaplı (yulkan(ölkə)"böyük" deməkdir), Kiçik Çaplı, Qara Çaplı adlı yaşayış məntəqələri mövcuddur. Samara çayının Dnepr çayına qovuşduğu yerdə Çaplı şəhəri yerləşir,-deyə Böyük Sovet Ensiklopediyasında yazılır.(bax: 29 c. s.97.)

Böyük Oğuz tayfası Çaplı,Çəpli(Çəpni) adı Türk ölkələrinin coğrafiyasında çox yayılmış adlardandır. Türkiyədə Çepi kəndi (Ərzurum), Azərbaycanda Çəpni (Dəvəçi və Göyçay rayonları), Çəpli (Gədəbəy r.) kəndlərinin adları bu böyük tayfa adından bir yadigardır.
Qoruğa daxil olan çöllərdə iri oğuz heykəlləri – bütlər qalmaqdadır.

Mənbə
-----

Minaxanım Təkləli. Türk kitabı. Unudulan tarix. Dəyişdirilən adlar, Bakı, Nurlar, 2009


|  |  |
| --- | --- |
|  | *Ukrayna ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 7480A**, Yeni Baş Kataloqda qeydə alınmış təkrarlanmış NGC cismidir. Göy üzündə Balıqlar bürcü istiqamətində yerləşir. **S0-a** tipli  qalaktikadır. Alman astronomu Albert Mart tərəfindən 1864-cü ildə 121.92 sm (48 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS[*ölü keçid*]
* 

* WikiSky-da NGC 7480A: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7456 |
NGC 7457 |
NGC 7458 |
NGC 7459 |
NGC 7460 |
NGC 7461 |
NGC 7462 |
NGC 7463 |
NGC 7464 |
NGC 7465 |
NGC 7466 |
NGC 7467 |
NGC 7468 |
NGC 7469 |
NGC 7470 |
NGC 7471 |
NGC 7472 |
NGC 7473 |
NGC 7474 |
NGC 7475 |
NGC 7476 |
NGC 7477 |
NGC 7478 |
NGC 7479 |
**NGC 7480** |
NGC 7481 |
NGC 7482 |
NGC 7483 |
NGC 7484 |
NGC 7485 |
NGC 7486 |
NGC 7487 |
NGC 7488 |
NGC 7489 |
NGC 7490 |
NGC 7491 |
NGC 7492 |
NGC 7493 |
NGC 7494 |
NGC 7495 |
NGC 7496 |
NGC 7497 |
NGC 7498 |
NGC 7499 |
NGC 7500 |
NGC 7501 |
NGC 7502 |
NGC 7503 |
NGC 7504 |
NGC 7505



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 7493**, Yeni Baş Kataloqda qeydə alınmış ulduzdur. Göy üzündə Balıqlar bürcü istiqamətində yerləşir. **\*** tipli  qalaktikadır. Fransız astronomu Guillaume Bigourdan tərəfindən 1886-cı ildə 30.48 sm (12 düymə) ölçülü refraktor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS[*ölü keçid*]
* 

* WikiSky-da NGC 7493: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7469 |
NGC 7470 |
NGC 7471 |
NGC 7472 |
NGC 7473 |
NGC 7474 |
NGC 7475 |
NGC 7476 |
NGC 7477 |
NGC 7478 |
NGC 7479 |
NGC 7480 |
NGC 7481 |
NGC 7482 |
NGC 7483 |
NGC 7484 |
NGC 7485 |
NGC 7486 |
NGC 7487 |
NGC 7488 |
NGC 7489 |
NGC 7490 |
NGC 7491 |
NGC 7492 |
**NGC 7493** |
NGC 7494 |
NGC 7495 |
NGC 7496 |
NGC 7497 |
NGC 7498 |
NGC 7499 |
NGC 7500 |
NGC 7501 |
NGC 7502 |
NGC 7503 |
NGC 7504 |
NGC 7505 |
NGC 7506 |
NGC 7507 |
NGC 7508 |
NGC 7509 |
NGC 7510 |
NGC 7511 |
NGC 7512 |
NGC 7513 |
NGC 7514 |
NGC 7515 |
NGC 7516 |
NGC 7517 |
NGC 7518



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Quranın 20-ci əsr nəşrinin (solda) və Birmingem Quran əlyazmasının (sağda) müqayisəsi
**Birmingem Quran əlyazması,** Quranın erkən əlyazmalarından olub 2 yarpağının yazıldığı bir vərəq həcmində perqamentdən hazırlanmış nüsxəsidir. 2015-ci ildə Birmingem Universitetində saxlanılan əlyazma eramızın 568–645-ci illərinə aiddir. O, universitetin Cadbury Araşdırma Kitabxanası tərəfindən saxlanılan Yaxın Şərq əlyazmalarının Minqana Kolleksiyasının bir hissəsidir.

Əlyazma ərəb hicazi qrafikası ilə perqament üzərində mürəkkəblə yazılmışdır və hələ də aydın oxunur. Səhifələrsə 18-ci (Kəhf) və 20-ci (Taha) surələrinin ayələri qorunur. Əlyazma 2015-ci ildə Birminhem Universitetində, sonra isə 5 avqust 2016-cı ilə qədər Birminhem Muzeyi və İncəsənət Qalereyasında nümayiş etdirilib Cadbury Araşdırma Kitabxanası əlyazmanın multispektral analizini və mürəkkəblərin XRF analizini həyata keçirib.

İstinadlar
----------

1. ↑  "Virtual Manuscript Room". University of Birmingham. 25 August 2015 tarixində orijinalından arxivləşdirilib. İstifadə tarixi: 25 July 2015.
2. 1 2  "Birmingham Qur'an manuscript dated among the oldest in the world". University of Birmingham. 22 July 2015. 26 December 2018 tarixində arxivləşdirilib. İstifadə tarixi: 22 July 2015.
3. 1 2  "'Oldest' Koran fragments found in Birmingham University". BBC. 22 July 2015. 22 July 2015 tarixində arxivləşdirilib. İstifadə tarixi: 22 July 2015.
4. ↑  "Tests show UK Quran manuscript is among world's oldest". CNN. 22 July 2015. 24 July 2015 tarixində arxivləşdirilib. İstifadə tarixi: 22 July 2015.
5. ↑  *Authi, Jasbir.* "Worldwide media frenzy as 'oldest Koran' found lying forgotten at University of Birmingham". Birmingham Mail. 22 July 2015. İstifadə tarixi: 23 July 2015.
6. ↑  "FAQs – University of Birmingham". 2018-09-07 tarixində arxivləşdirilib. İstifadə tarixi: 2023-08-09.
Azərbaycanda təhsil ocağı
Albert AnkKanalimer (1896)
Pornainen məktəbi, Finlandiya, Kirveskoski.
**Məktəb** — müasir cəmiyyətdə məktəb uşaqların təhsil almaq hüquqlarını təmin etməkdə əsas rol oynayır. O həm də uşaqların təlim və tərbiyəsi ilə məşğul olur. Məktəblərdə təhsil və tərbiyə cəmiyyətin iqtisadi və mədəni inkişafından asılıdır. Məktəblərdə mövcud olan problemlər islahatlarla həll olunur. Məktəbdə nizam-intizam, qayda-qanun və tərbiyə əsas amillərdəndir.

Qiymətləndirmə
--------------

Məktəblərdə uşaqların təhsildə davamiyyəti və səviyyəsi 5 ballıq sistemlə qiymətləndirilir. Qeyri qənaətbəxş 1 və 2 ilə qiymətləndirilirlər. Qənaətbəxş 3 qiymətinə uyğun gəlir. Bu ən aşağı qanedici qiymətdir. 4 qiyməti yaxşı oxuyanlara verilir və orta qiymət sayılır. 5 əla qiymət olub ən yaxşı imkan verir.Çox oxuyun,çox çalışın

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Böyük rus · Britannica (11-th) · Britannica (onlayn) · Treccani |
| Normativ yoxlama | BNF: 11948031w · GND: 4053474-1 · LCCN: sh85118451 · NDL: 00562164 · NKC: ph116830, ph127804 |